Mies on aikaisemmin yrittänyt napata aseen poliisilta ja talttunut vasta etälamauttimella. Hänet on myös tuomittu useisiin lähestymiskieltoihin.

Tampereella lapsen puukottamista yrittänyt 29-vuotias mies on vangittu epäiltynä tapon yrityksestä ja pahoinpitelystä.

Miehen epäillään yrittäneen puukottaa eilen keskiviikkona kymmenvuotiasta poikaa Turtolan Citymarketissa. Mies ei ilmeisesti tuntenut poikaa entuudestaan. Poika ei saanut tapauksessa vammoja, mutta hänen yllään ollut talvitakki vaurioitui käyttökelvottomaksi. Pojan ja epäillyn tekijän väliin tullut pojan isä sai lieviä vammoja.